title: Den Udenrigs- og Sikkerhedspolitiske Komités afgørelse (FUSP) 2017/464 af 7. marts 2017 om udnævnelse af EU's øverstbefalende for Den Europæiske Unions militæroperation i Bosnien-Hercegovina og om ophævelse af afgørelse BiH/21/2014 (BiH/24/2017)

text:
               17.3.2017

               DA

               Den Europæiske Unions Tidende

               L 72/70

         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2017/464
   af 7. marts 2017
   om udnævnelse af EU's øverstbefalende for Den Europæiske Unions militæroperation i Bosnien-Hercegovina og om ophævelse af afgørelse BiH/21/2014 (BiH/24/2017)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38, stk. 3,
   under henvisning til Rådets fælles aktion 2004/570/FUSP af 12. juli 2004 om Den Europæiske Unions militæroperation i Bosnien-Hercegovina (1), særlig artikel 6, og
   ud fra følgende betragtninger:

               (1)

               Rådet har i medfør af artikel 6, stk. 1, i fælles aktion 2004/570/FUSP bemyndiget Den Udenrigs- og Sikkerhedspolitiske Komité (PSC) til at træffe relevante afgørelser om udnævnelse af den øverstbefalende for EU-operationen.

               (2)

               Den 18. marts 2014 vedtog PSC afgørelse BiH/21/2014 (2) om udnævnelse af den næstkommanderende for NATO's styrker i Europa (DSACEUR), general Adrian BRADSHAW, til EU's øverstbefalende for Den Europæiske Unions militæroperation i Bosnien-Hercegovina.

               (3)

               NATO har besluttet at udnævne generalløjtnant James EVERARD til næstkommanderende for NATO's styrker i Europa som efterfølger for general Adrian BRADSHAW. Generalløjtnant James EVERARD tiltræder den 28. marts 2017. Generalløjtnant James EVERARD bør ligeledes fra denne dato erstatte general Adrian BRADSHAW som EU's øverstbefalende for Den Europæiske Unions militæroperation i Bosnien-Hercegovina.

               (4)

               Afgørelse BiH/21/2014 bør derfor ophæves.

               (5)

               I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet.

               (6)

               Den 12. og 13. december 2002 vedtog Det Europæiske Råd i København en erklæring, hvorefter »Berlin plus«-ordningerne og gennemførelsen heraf kun gælder for de EU-medlemsstater, der også er enten NATO-medlemmer eller parter i »partnerskab for fred«, og som derfor har indgået bilaterale sikkerhedsaftaler med NATO —

         VEDTAGET DENNE AFGØRELSE:
   Artikel 1
   Generalløjtnant James EVERARD udnævnes herved til EU's øverstbefalende for Den Europæiske Unions militæroperation i Bosnien-Hercegovina fra den 28. marts 2017.
   Artikel 2
   Afgørelse BiH/21/2014 ophæves.
   Artikel 3
   Denne afgørelse træder i kraft den 28. marts 2017.

      Udfærdiget i Bruxelles, den 7. marts 2017.

            På Den Udenrigs- og Sikkerhedspolitiske Komités vegne

         W. STEVENS

            Formand

      (1)  EUT L 252 af 28.7.2004, s. 10.

      (2)  Den Udenrigs- og Sikkerhedspolitiske Komités afgørelse BiH/21/2014 af 18. marts 2014 om udnævnelse af EU's øverstbefalende for Den Europæiske Unions militæroperation i Bosnien- Hercegovina og om ophævelse af BiH/17/2011 (EUT L 95 af 29.3.2014, s. 29).


title: Rådets afgørelse (FUSP) 2017/1860 af 16. oktober 2017 om ændring af afgørelse (FUSP) 2016/849 om restriktive foranstaltninger over for Den Demokratiske Folkerepublik Korea

text:
               16.10.2017

               DA

               Den Europæiske Unions Tidende

               LI 265/8

         RÅDETS AFGØRELSE (FUSP) 2017/1860
   af 16. oktober 2017
   om ændring af afgørelse (FUSP) 2016/849 om restriktive foranstaltninger over for Den Demokratiske Folkerepublik Korea
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29,
   under henvisning til Rådets afgørelse (FUSP) 2016/849 af 27. maj 2016 om restriktive foranstaltninger over for Den Demokratiske Folkerepublik Korea og om ophævelse af afgørelse 2013/183/FUSP (1),
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 27. maj 2016 afgørelse (FUSP) 2016/849 om restriktive foranstaltninger over for Den Demokratiske Folkerepublik Korea (DPRK).

               (2)

               Den 17. juli 2017 vedtog Rådet konklusioner om DPRK og fordømte DPRK's fortsatte optrapning af sine nukleare og ballistiske missilprogrammer, noterede sig muligheden for yderligere autonome restriktive EU-sanktioner og udtrykte betænkelighed ved, at DPRK's aktiviteter fortsat skaffer hård valuta til finansiering af landets nukleare og ballistiske missilprogrammer.

               (3)

               Rådet bekræftede også på ny sin politik med kritisk engagement over for DPRK, som kombinerer pres med sanktioner og andre foranstaltninger, samtidig med at kommunikations- og dialogkanaler holdes åbne.

               (4)

               Den 5. august 2017 vedtog De Forenede Nationers Sikkerhedsråd (»FN's sikkerhedsråd«) resolution 2371 (2017), hvorved der blev indført yderligere sanktioner mod DPRK som reaktion på DPRK's ballistiske missilaffyringer den 3. og den 28. juli 2017. I nævnte resolution udtrykte FN's Sikkerhedsråd bl.a. bekymring for, at nordkoreanske statsborgere ofte arbejder i andre lande med henblik på at generere indtjening fra eksport til fremmede lande, som DPRK anvender til at støtte sine forbudte nukleare og ballistiske missilprogrammer.

               (5)

               Den 11. september 2017 vedtog FN's sikkerhedsråd resolution 2375 (2017), der indførte yderligere restriktive foranstaltninger som reaktion på DPRK's atomprøvesprængning den 2. september 2017 og på, at landet fortsat bringer freden og stabiliteten i regionen i fare.

               (6)

               I lyset af den trussel, som DPRK fortsat udgør for den internationale fred og stabilitet, bør der vedtages yderligere restriktive foranstaltninger for at lægge pres på DPRK for at overholde sine forpligtelser i henhold til en række resolutioner fra FN's Sikkerhedsråd. Endvidere bør tre personer og seks enheder tilføjes på listen over personer og enheder i bilag II og III til afgørelse (FUSP) 2016/849.

               (7)

               Der er behov for yderligere handling fra Unionens side for at gennemføre visse foranstaltninger i denne afgørelse.

               (8)

               Afgørelse (FUSP) 2016/849 bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   I afgørelse (FUSP) 2016/849 foretages følgende ændringer:

               1)

               Artikel 9 affattes således:
               »Artikel 9
               1.   Import, køb eller overførsel af olieprodukter fra DPRK er forbudt.
               2.   Direkte eller indirekte levering, salg eller overførsel af alle raffinerede olieprodukter til DPRK fra statsborgere i medlemsstaterne gennem eller fra medlemsstaternes områder eller ved anvendelse af skibe eller luftfartøjer, der fører medlemsstaternes flag, er forbudt uanset om disse raffinerede olieprodukter har oprindelse i de pågældende medlemsstaters område.
               3.   Uanset forbuddet i2 kan den kompetente myndighed i en medlemsstat i det enkelte tilfælde give tilladelse til levering, salg eller overførsel af raffinerede olieprodukter til DPRK, hvis den mængde af raffinerede olieprodukter, der leveres, sælges eller overføres til DPRK, ikke overstiger 500 000 tønder i perioden fra den 1. oktober 2017 til den 31. december 2017 eller 2 000 000 tønder om året i en periode på 12 måneder startende den 1. januar 2018 og derefter årligt, såfremt den kompetente myndighed har fastslået, at leveringen, salget eller overførslen alene tjener humanitære formål, og forudsat at:

                           a)

                           medlemsstaten hver 30. dag giver sanktionskomitéen meddelelse om omfanget af nævnte levering, salg eller overførsel af raffinerede olieprodukter til DPRK sammen med oplysninger om alle parter i transaktionen,

                           b)

                           leveringen, salget eller overførslen af sådanne raffinerede olieprodukter ikke involverer personer eller enheder, der har tilknytning til DPRK's nukleare eller ballistiske missilprogrammer eller andre aktiviteter, der er forbudt ifølge UNSCR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) eller 2375 (2017), herunder udpegede personer, og

                           c)

                           transaktionen har ikke forbindelse til indtægtsskabelse med henblik på DPRK's nukleare eller ballistiske missilprogrammer eller andre aktiviteter, der er forbudt i henhold til UNSCR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) eller 2375 (2017).

                     4.   Unionen træffer de nødvendige foranstaltninger til at fastlægge, hvilke produkter der skal være omfattet af denne artikel.«

               2)

               Artikel 9b affattes således:
               »Artikel 9b
               1.   Direkte eller indirekte levering, salg eller overførsel af råolie til DPRK fra statsborgere i medlemsstaterne eller gennem eller fra medlemsstaternes område eller ved anvendelse af skibe eller luftfartøjer, der fører medlemsstaternes flag, er forbudt.
               2.   Uanset1 finder forbuddet i1 ikke anvendelse, hvis en medlemsstat fastslår, at leveringen, salget eller overførslen af råolie til DPRK alene tjener humanitære formål, og sanktionskomitéen i det enkelte tilfælde har forhåndsgodkendt forsendelsen i overensstemmelse med punkt 15 i UNSCR 2375 (2017).
               3.   Unionen træffer de nødvendige foranstaltninger til at fastlægge, hvilke produkter der skal være omfattet af denne artikel.«

               3)

               Artikel 11,2, affattes således:
               »2.   Det er forbudt

                           a)

                           at erhverve, vedligeholde eller udvide en deltagelse i enhver enhed i DPRK eller i nordkoreanske eller nordkoreansk ejede enheder uden for DPRK, herunder fuldstændig erhvervelse af sådanne enheder og erhvervelse af aktier eller andre værdipapirer med karakter af kapitalinteresser, eller i aktiviteter eller aktiver i DPRK

                           b)

                           at yde finansiering eller finansiel støtte til enheder i DPRK eller til nordkoreanske eller nordkoreansk ejede enheder uden for DPRK eller med det dokumenterede formål at finansiere sådanne enheder i DPRK

                           c)

                           at oprette, vedligeholde og drive alle joint ventures eller andelsvirksomheder, nye og eksisterende, når sådan oprettelse, vedligeholdelse og drift foretages af medlemsstaternes borgere eller på deres område med DPRK's enheder eller enkeltpersoner, uanset om de handler for eller på vegne af DPRK's regering, og

                           d)

                           at levere investeringstjenesteydelser i direkte tilknytning til aktiviteter som omhandlet i litra a)-c).«

               4)

               I artikel 11 tilføjes følgende stykke:
               »5.   Stk. 2a, litra a), finder ikke anvendelse på investeringer, som den berørte medlemsstats kompetente myndighed har fastslået tjener humanitære formål, forudsat at de ikke er inden for minedrift, raffinering eller den kemiske industri, metallurgi og metalbearbejdning samt luft- og rumfart.«

               5)

               Artikel 13, nr. 4), affattes således:

                           »4)

                           Pengeoverførsler på over 15 000 EUR til eller fra DPRK i forbindelse med de transaktioner, der er omhandlet i punkt 3, litra a) og c)-g), kræver forhåndstilladelse fra medlemsstatens kompetente myndighed. Pengeoverførsler på over 5 000 EUR til eller fra DPRK i forbindelse med de transaktioner, der er omhandlet i punkt 3, litra b), kræver forhåndstilladelse fra medlemsstatens kompetente myndighed. Den relevante medlemsstat underretter de øvrige medlemsstater om alle tilladelser, der gives.«

               6)

               I artikel 26a tilføjes følgende stykke:
               »4.   Med henblik på at eliminere pengeoverførsler til DPRK fornyer medlemsstaterne med forbehold af gældende nationale lovgivningsmæssige krav og retlige procedurer ikke arbejdstilladelser for nordkoreanske statsborgere, der opholder sig på deres område, undtagen for flygtninge og andre personer, der nyder international beskyttelse.«

               7)

               Bilag II og III ændres som fastsat i bilaget til nærværende afgørelse.

         Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Luxembourg, den 16. oktober 2017.

            På Rådets vegne

         F. MOGHERINI

            Formand

      (1)  EUT L 141 af 28.5.2016, s. 79.

      BILAG

                  1)

                  I bilag II til afgørelse (FUSP) 2016/849 tilføjes følgende ændringer i punkt »A. Personer« i del I med overskriften »I. Personer og enheder, der er ansvarlige for DPRK's nukleare programmer, ballistiske missilprogrammer eller programmer for andre masseødelæggelsesvåben, eller personer eller enheder, der handler på deres vegne eller efter deres anvisninger, eller enheder, der ejes eller kontrolleres af dem«:

                              a)

                              de eksisterende numre omnummereres 1-30

                              b)

                              følgende oplysninger tilføjes:

                                          Navn

                                          Identificerende oplysninger

                                          Opførelsesdato

                                          Begrundelse

                                          »31.

                                          Kim Jong Sik

                                          Vicedirektør, Munitions Industry Department i Military Industry Ministry

                                          16.10.2017

                                          Yder som vicedirektør i Munitions Industry Department støtte til DPRK's nukleare programmer og ballistiske missilprogrammer og var bl.a. til stede ved nukleare og ballistiske missilrelaterede begivenheder i 2016 og en præsentation i marts 2016 af, hvad DPRK hævdede var en atomenhed i miniatureformat.

                                          32.

                                          Ri Pyong Chol

                                          Fødselsdato: 1948
                                          Første vicedirektør, Munitions Industry Department

                                          16.10.2017

                                          Indtager som ledende direktør i Munitions Industry Department en nøgleposition i DPRK's ballistiske missilprogram. Til stede ved de fleste tests af ballistiske missiler og holder briefinger for Kim Jong Un, herunder under atomprøvesprængningen og ceremonien i januar 2016.«

                  2)

                  I bilag II til afgørelse (FUSP) 2016/849 tilføjes følgende oplysninger i punkt »B. Enheder« i del I med overskriften »I. Personer og enheder, der er ansvarlige for DPRK's nukleare programmer, ballistiske missilprogrammer eller programmer for andre masseødelæggelsesvåben, eller personer eller enheder, der handler på deres vegne eller efter deres anvisninger, eller enheder, der ejes eller kontrolleres af dem«:

                              Navn

                              Beliggenhed

                              Opførelsesdato

                              Andre oplysninger

                              »5.

                              Ministeriet for Folkets Væbnede Styrker

                              16.10.2017

                              Er ansvarlig for at støtte og give anvisninger til DPRK's Strategic Rocket Force, som kontrollerer DPRK's nukleare og konventionelle strategiske missilenheder. Strategic Rocket Force er opført på listen ved UNSCR 2356 (2017).

                              6.

                              Koreas Folkehær

                              16.10.2017

                              Koreas Folkehær omfatter Strategic Rocket Force, som kontrollerer DPRK's nukleare og konventionelle strategiske missilenheder. Strategic Rocket Force er opført på listen ved UNSCR 2356 (2017).«

                  3)

                  I bilag III til afgørelse (FUSP) 2016/849 tilføjes følgende oplysninger efter overskriften »Liste over personer omhandlet i artikel 23,1, litra c), og artikel 27,1, litra c)«:

                              »A.

                              Personer

                                          Navn

                                          Identificerende oplysninger

                                          Opførelsesdato

                                          Begrundelse

                                          1.

                                          Kim Hyok Chan

                                          Fødselsdato: 9.6.1970
                                          Pasnr.: 563410191 Sekretær ved DPRK's ambassade i Luanda

                                          16.10.2017

                                          Kim Hyok Chan har været repræsentant for Green Pine, en enhed, der er opført på FN's liste, og har bl.a. forhandlet kontrakter om renovering af angolanske flådefartøjer, hvilket er i strid med de forbud, som blev indført ved FN's Sikkerhedsråds resolutioner.

                              B.

                              Enheder

                                          Navn
                                          (og muligt alias)

                                          Identificerende oplysninger

                                          Opførelsesdato

                                          Begrundelse

                                          1.

                                          Korea International Exhibition Corporation

                                          16.10.2017

                                          Korea International Exhibition Corporation har hjulpet udpegede enheder med at omgå sanktioner ved at afholde Pyongyang International Trade Fair, som giver udpegede enheder mulighed for at overtræde FN-sanktioner ved at fortsætte økonomisk aktivitet.

                                          2.

                                          Korea Rungrado General Trading Corporation
                                          alias Rungrado Trading Corporation

                                          Adresse: Segori-dong, Pothonggang District, Pyongyang, DPRK
                                          Telefonnummer: +850-2-18111-3818022
                                          Fax: +850-2-3814507
                                          E-mail: rrd@co.chesin.com

                                          16.10.2017

                                          Korea Rungrado General Trading Corporation har medvirket til overtrædelse af de sanktioner, der blev indført ved FN's Sikkerhedsråds resolutioner, ved at sælge Scudmissiler til Egypten.

                                          3.

                                          Maritime Administrative Bureau
                                          alias North Korea Maritime Administration Bureau

                                          Adresse: Ryonhwa-2Dong, Central District, Pyongyang, DPRK
                                          PO Box 416
                                          Telefonnummer: +850-2-181118059
                                          Fax: +850 2 381 4410
                                          E-mail: mab@silibank.net.kp
                                          Websted: www.ma.gov.kp

                                          16.10.2017

                                          Maritime Administrative Bureau har medvirket til omgåelse af de sanktioner, der er indført af FN's Sikkerhedsråd, herunder ved at omdøbe og omregistrere udpegede enheders aktiver og give fartøjer, som er omfattet af FN's sanktioner, falske dokumenter.

                                          4.

                                          Pan Systems Pyongyang
                                          alias Wonbang Trading Co.

                                          Adresse: Room 818, Pothonggang Hotel, Ansan-Dong, Pyongchon district, Pyongyang, DPRK

                                          16.10.2017

                                          Pan Systems har medvirket til omgåelse af de sanktioner, der er indført af FN's Sikkerhedsråd, ved at forsøge at sælge våben og materiel i tilknytning hertil til Eritrea.
                                          Pan Systems kontrolleres også af og arbejder på vegne af Reconnaissance General Bureau, som er udpeget af FN.«


Avis juridique important

|

E1994C0067(01)

EFTA-TILSYNSMYNDIGHEDENS BESLUTNING Nr. 68/94/KOL af 27. juni 1994 om ændring af bilag I til beslutning nr. 48/94/KOL om supplerende garantier vedrørende overførbar gastroenteritis for svin, der er bestemt for sygdomsfri EFTA-stater eller -regioner

EF-Tidende nr. L 247 af 22/09/1994 s. 0043 - 0043

EFTA-TILSYNSMYNDIGHEDENS BESLUTNING Nr. 68/94/KOL af 27. juni 1994 om ændring af bilag I til beslutning nr. 48/94/KOL om supplerende garantier vedrørende overførbar gastroenteritis for svin, der er bestemt for sygdomsfri EFTA-stater eller -regioner EFTA-TILSYNSMYNDIGHEDEN HAR -under henvisning til aftalen om Det Europæiske Økonomiske Samarbejdsområde, tilpasset ved protokollen om tilpasning af aftalen om Det Europæiske Økonomiske Samarbejdsområde, særlig artikel 17 og protokol 1, stk. 4, litra d),under henvisning til den i kapitel I, punkt 1, i bilag I til aftalen om Det Europæiske Økonomiske Samarbejdsområde omhandlede retsakt om veterinærpolitimæssige problemer ved handel inden for Fællesskabet med kvæg og svin (Rådets direktiv 64/432/EØF, i det følgende benævnt »kvæg- og svineretsakten«), særlig artikel 10,under henvisning til aftalen mellem EFTA-staterne om oprettelse af en tilsynsmyndighed og en domstol, tilpasset ved protokollen om tilpasning af aftalen mellem EFTA-staterne om oprettelse af en tilsynsmyndighed og en domstol, særlig artikel 5, stk. 2, litra d), og protokol 1, artikel 1, litra c), ogud fra følgende betragtninger:Som meddelt ved skrivelse af 3. januar 1994 betragter Norge sit område som fri for overførbar gastroenteritis (TGE) og har forelagt EFTA-Tilsynsmyndigheden dokumentation herfor i henhold til artikel 10, stk. 1, i kvæg- og svineretsakten;der bør fastsættes supplerende garantier for at beskytte Norges sundhedsstatus;de norske myndigheder anvender regler, som mindst svarer til dem, der er fastsat i denne beslutning, når det gælder flytning af avls- og brugssvin inden for landets grænser;de i denne beslutning fastsatte foranstaltninger er i overensstemmelse med udtalelse fra EFTA-Veterinærudvalget, der bistår EFTA-Tilsynsmyndigheden -VEDTAGET FØLGENDE BESLUTNING:1. Bilag I til EFTA-Tilsynsmyndighedens beslutning nr. 48/94/KOL af 8. juni 1994 om supplerende garantier vedrørende overførbar gastroenteritis for svin, der er bestemt for sygdomsfri EFTA-stater eller -regioner, affattes som bilaget til nærværende beslutning.2. Denne beslutning træder i kraft den 1. juli 1994.3. Denne beslutning er rettet til EFTA-staterne.4. Kun den engelske udgave af denne beslutning er autentisk.Udfærdiget i Bruxelles, den 27. juni 1994.For EFTA-TilsynsmyndighedenPekka SÄILÄMedlem af KollegietBILAG »BILAG IRegioner, der er fri for overførbar gastroenteritis, og som ikke tillader vaccinationFinland: Alle regionerNorge: Alle regioner.«


Avis juridique important

|

31998D0235

98/235/EF: Kommissionens afgørelse af 11. marts 1998 om de rådgivende komitéer inden for den fælles landbrugspolitik og deres virkemåde

EF-Tidende nr. L 088 af 24/03/1998 s. 0059 - 0071

KOMMISSIONENS AFGØRELSE af 11. marts 1998 om de rådgivende komitéer inden for den fælles landbrugspolitik og deres virkemåde (98/235/EF) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab, ogud fra følgende betragtninger:Det er nødvendigt for Kommissionen at få kendskab til erhvervskredsenes og forbrugernes syn på eventuelle problemer i forbindelse med de fælles markedsordninger og andre områder, som reguleres af den fælles landbrugspolitik;alle erhverv, som berøres direkte af de fælles markedsordninger og beslutningerne som led i den fælles landbrugspolitik, samt forbrugerne bør kunne deltage i udarbejdelsen af de udtalelser, som Kommissionen anmoder om;de berørte erhvervsorganisationer og forbrugersammenslutningerne i medlemsstaterne har oprettet organisationer på EF-plan, der kan repræsentere de forskellige interessegrupper i alle medlemsstater;i den forbindelse er der ved flere kommissionsafgørelser (1) oprettet en række rådgivende landbrugskomitéer siden 1962;reformen af den fælles landbrugspolitik i 1992 har gjort det nødvendigt at sammenlægge en række komitéer og at oprette nye;en undersøgelse af de rådgivende komitéers arbejde har vist, at det er muligt at foretage visse organisatoriske forbedringer; en række procedurer og definitioner, fordelingen af pladser mellem de repræsenterede grupper og reglerne for udskiftning af komitémedlemmer bør derfor ændres;da bestemmelserne om de rådgivende landbrugskomitéer er blevet ændret flere gange og er fordelt på 27 forskellige tekster, er de blevet vanskelige at anvende; de bør derfor kodificeres i en enkelt afgørelse -TRUFFET FØLGENDE AFGØRELSE:Artikel 1 1. Ved Kommissionen nedsættes følgende rådgivende komitéer:- Den Rådgivende Komité for Den Fælles Landbrugspolitik- Den Rådgivende Komité for Markafgrøder- Den Rådgivende Komité for Nonfoodafgrøder og Fibre- Den Rådgivende Komité for Animalsk Produktion- Den Rådgivende Komité for Frugt, Grøntsager og Blomster- Den Rådgivende Komité for Specialafgrøder- Den Rådgivende Komité for Skovbrug, herunder Korkproduktion- Den Rådgivende Komité for Kvalitet og Sundhed i Landbrugsproduktionen- Den Rådgivende Komité for Udvikling af Landdistrikterne- Den Rådgivende Komité for Landbrug og Miljø.2. Komitéerne kan høres af Kommissionen om alle problemer vedrørende den fælles landbrugspolitik og politikken for landdistrikterne og vedrørende gennemførelsen heraf, blandt andet vedrørende de fælles markedsordninger og de foranstaltninger, Kommissionen skal træffe som led i disse ordninger.3. Formanden for hver komité kan på eget initiativ eller efter anmodning fra en af de i den pågældende komité repræsenterede socioøkonomiske grupper foreslå Kommissionen at høre komitéen om et anliggende, der falder ind under dens kompetenceområde.Artikel 2 Komitéerne består af repræsentanter for følgende interessegrupper: landbrugsproducenter, landbrugskooperativer, landbrugs- og levnedsmiddelindustri, landbrugsprodukt- og levnedsmiddelhandel, arbejdstagere inden for landbrug og levnedsmiddelindustri samt forbrugere. Repræsentanter for andre interessegrupper kan udpeges i særlige tilfælde. Komitéernes sammensætning fremgår af bilagene til denne afgørelse.Artikel 3 En komité har højst 40 medlemmer afhængigt af den pågældende sektors betydning, med undtagelse af Den Rådgivende Komité for Den Fælles Landbrugspolitik og Den Rådgivende Komité for Udvikling af Landdistrikterne som hver har 60 medlemmer. Antallet af pladser og deres fordeling mellem de forskellige europæiske organisationer, der er omhandlet i artikel 4, stk. 1, er for hver komité fastsat i bilagene til denne afgørelse.Artikel 4 1. Komitéernes medlemmer udnævnes af Kommissionen efter forslag fra de socioøkonomiske organisationer, som er oprettet på EF-plan og opført i Kommissionens fortegnelse over interessegrupper. Disse organisationer skal være de mest repræsentative for de i artikel 2 omhandlede interessegrupper, og deres aktiviteter skal falde inden for rammerne af den fælles landbrugspolitik, den pågældende fælles markedsordning eller det pågældende område.2. For hver plads, som skal besættes, indstiller de socioøkonomiske organisationer efter anmodning fra Kommissionen tre kandidater af forskellig nationalitet. I deres forslag tager de hensyn til de forskellige interesser, der skal repræsenteres i deres sektor.3. Komitéernes medlemmer udnævnes for fem år. Genudnævnelse kan finde sted. Deres arbejde er ulønnet.Efter mandatperiodens udløb fungerer komitéens medlemmer, indtil deres mandat forlænges, eller deres efterfølgere udpeges. I tilfælde af fratræden, dødsfald eller anmodning om udskiftning fra den organisation, der har indstillet et medlem, finder udskiftningen sted efter proceduren i stk. 1.4. Listen over medlemmer offentliggøres af Kommissionen i De Europæiske Fællesskabers Tidende, serie C, efter hver nyudnævnelse.Artikel 5 1. Under en komité kan der oprettes: en eller flere stående grupper og/eller en eller flere ekspertgrupper. En stående gruppe består af repræsentanter eller eksperter, der udnævnes af Kommissionen efter forslag fra de socioøkonomiske organisationer. Gruppen behandler med regelmæssige mellemrum sektorspecifikke spørgsmål.2. Efter anmodning fra en rådgivende komité kan Kommissionen ændre sammensætningen af de interessegrupper, der er repræsenteret i en stående gruppe.3. Efter anmodning fra en rådgivende komité kan der oprettes en ekspertgruppe. Den består af eksperter på området, der udnævnes af Kommissionen efter høring af de pågældende socioøkonomiske organisationer.4. Kan et medlem af en gruppe ikke deltage i et møde, kan vedkommende afløses af en anden. Den socioøkonomiske organisation, som det pågældende medlem repræsenterer, foreslår eventuelt gruppens sekretariat en stedfortræder.Artikel 6 1. Efter høring af Kommissionen vælger hver komité en formand blandt sine medlemmer. Formanden vælges med et flertal på to tredjedele af de tilstedeværende medlemmer ved første afstemning og med simpelt flertal af de tilstedeværende medlemmer ved senere afstemninger. I tilfælde af stemmelighed varetager Kommissionen midlertidigt formandskabet.Komitéen kan bestemme, at der skal vælges en anden formand, når halvdelen af mandatperioden er udløbet.2. Hver komité vælger to næstformænd. Næstformændene vælges blandt repræsentanter for andre socioøkonomiske grupper end den, som formanden tilhører. Valget finder sted efter proceduren i stk. 1.Efter samme procedure kan hver komité nedsætte et forretningsudvalg, som ud over formanden består af en repræsentant for hver af komitéens socioøkonomiske grupper.Forretningsudvalget forbereder og tilrettelægger komitéens arbejde. Et medlem af forretningsudvalget, kaldet referenten, udarbejder et referat efter hvert komitémøde.3. En stående gruppe vælger en formand og en næstformand blandt sine medlemmer. Valget finder sted efter proceduren i stk. 1. Formanden og næstformanden må ikke tilhøre samme socioøkonomiske gruppe. Formanden for en gruppe udarbejder et referat og forelægger resultaterne på det næste møde i den berørte rådgivende komité.Artikel 7 1. Kun komitéens medlemmer eller deres stedfortrædere, Kommissionens repræsentanter og de i henhold til stk. 3, 4 og 6 indbudte personer kan deltage i komitéens møder.2. Kun gruppens medlemmer eller deres stedfortrædere, komitéens formand, Kommissionens repræsentanter og de i henhold til stk. 4 og 6 indbudte personer kan deltage i gruppens møder.3. Hvis et komitémedlem får forfald, kan den eller de organisationer, der er tildelt en plads, udpege en stedfortræder, som vælges fra en liste opstillet af Kommissionen og den eller de berørte organisationer efter fælles aftale. Listen skal indeholde et antal navne svarende til det samlede antal medlemmer, som repræsenterer den eller de berørte organisationer, dog højst ti personer.Udpeges der en stedfortræder, underrettes komitéens sekretariat herom senest tre arbejdsdage før mødet.4. Efter anmodning fra en organisation med en eller flere pladser i en komité eller gruppe kan komitéens eller gruppens formand efter aftale med Kommissionen opfordre generalsekretæren til som observatør at overvære komitéens eller gruppens møder.I tilfælde af forfald kan generalsekretæren for den pågældende organisation overdrage sin observatørplads til en person, han selv udpeger.5. Observatører har ikke taleret. Formanden kan dog efter aftale med Kommissionen give dem denne ret.6. Efter anmodning fra en organisation med en eller flere pladser kan komitéens eller gruppens formand, når emnerne på dagsordenen er af meget teknisk karakter, efter aftale med Kommissionen opfordre en eller flere eksperter til at deltage i komitéens eller gruppens arbejde.Kommissionen kan på eget initiativ opfordre personer, der har særligt kendskab til et af de på dagsordenen opførte emner, til at deltage i komitéens eller den stående gruppes drøftelser som ekspert. Eksperter deltager dog kun i drøftelser om de spørgsmål, som er begrundelsen for deres tilstedeværelse.Artikel 8 Hver komité og hver stående gruppe kan efter aftale med Kommissionen nedsætte arbejdsgrupper for at lette arbejdet.Artikel 9 1. Hver komité og hver gruppe træder normalt sammen på Kommissionens tjenestested efter indkaldelse fra denne. Forretningsudvalget træder sammen efter indkaldelse fra formanden efter aftale med Kommissionen.2. Repræsentanter for de berørte tjenestegrene i Kommissionen kan deltage i de enkelte komitéers, forretningsudvalgs og gruppers møder.3. Komitéernes, forretningsudvalgenes og gruppernes sekretariatsforretninger varetages af Kommissionen.Artikel 10 Formanden underretter Kommissionen om de punkter, han ønsker opført på komitémødets dagsorden, senest tolv arbejdsdage inden komitémødet. Kommissionen sender, helst pr. elektronisk post, mødeindkaldelse og dagsorden til medlemmerne senest otte arbejdsdage inden mødet.Artikel 11 1. Komitéen drøfter spørgsmål, som Kommissionen ønsker en udtalelse om. Afstemning finder ikke sted. Når Kommissionen anmoder komitéen om en udtalelse, kan den fastsætte en frist for afgivelsen af denne udtalelse.Er komitéens udtalelse enstemmig, drager komitéen fælles konklusioner, som vedlægges mødereferatet. Kommissionen fremsender resultaterne af komitéens drøftelser til Rådet, hvis komitéen foreslår dette.2. Det standpunkt, som komitéens forskellige interessegrupper hver for sig har indtaget, anføres i et mødereferat, som sendes til Kommissionen.Artikel 12 Uanset bestemmelserne i traktatens artikel 214 er medlemmerne af en komité og af de deraf afhængige grupper og de øvrige deltagere i møderne forpligtet til ikke at videregive oplysninger, som de gennem deres arbejde i komitéen og nævnte grupper har fået kendskab til, hvis Kommissionen over for komitéen eller disse grupper har tilkendegivet, at den ønskede udtalelse eller det behandlede spørgsmål er af fortrolig karakter. I så fald deltager kun komitéens og gruppens medlemmer eller deres stedfortrædere og repræsentanterne for Kommissionen i møderne.Artikel 13 Kommissionens afgørelse 81/195/EØF, 87/70/EØF til 87/93/EØF, 89/567/EØF og 90/351/EØF ophæves.Artikel 14 Denne afgørelse træder i kraft den 1. april 1998.Udfærdiget i Bruxelles, den 11. marts 1998.På Kommissionens vegneFranz FISCHLERMedlem af Kommissionen(1) -Kommissionens afgørelse 87/70/EØF til 87/93/EØF af 7. januar 1987 om oprettelse af rådgivende komitéer (EFT L 45 af 14. 2. 1987, s. 1 til 68).-Kommissionens afgørelse 89/567/EØF af 20. oktober 1989 om nedsættelse af Den Rådgivende Komité for Bomuld (EFT L 309 af 26. 10. 1989, s. 39).-Kommissionens afgørelse 81/195/EØF af 16. marts 1981 om oprettelse af en særlig sektion »Tilnærmelse af lovgivningerne« under Den Rådgivende Komité for Frø (EFT L 88 af 2. 4. 1981, s. 42).-Kommissionens afgørelse 90/351/EØF af 29. juni 1990 om nedsættelse af Den Rådgivende Komité for Kork (EFT L 172 af 5. 7. 1990, s. 33).BILAG I DEN RÅDGIVENDE KOMITÉ FOR DEN FÆLLES LANDBRUGSPOLITIK 1. REPRÆSENTEREDE INTERESSEGRUPPER (artikel 2)>TABELPOSITION>BILAG II DEN RÅDGIVENDE KOMITÉ FOR MARKAFGRØDER 1. REPRÆSENTEREDE INTERESSEGRUPPER (artikel 2)>TABELPOSITION>2. STÅENDE GRUPPER OG DERES SAMMENSÆTNING a) Den Stående Gruppe for Korn>TABELPOSITION>b) Den Stående Gruppe for Olie- og Proteinholdige Planter>TABELPOSITION>c) Den Stående Gruppe for Tørret Foder >TABELPOSITION>d) Den Stående Gruppe for Sukker >TABELPOSITION>e) Den Stående Gruppe for Ris >TABELPOSITION>f) Den Stående Gruppe for Stivelse >TABELPOSITION>BILAG III DEN RÅDGIVENDE KOMITÉ FOR NONFOODAFGRØDER OG FIBRE 1. REPRÆSENTEREDE INTERESSEGRUPPER (artikel 2) >TABELPOSITION>2. STÅENDE GRUPPER OG DERES SAMMENSÆTNING a) Den Stående Gruppe for Vedvarende Energikilder >TABELPOSITION>b) Den Stående Gruppe for Bomuld >TABELPOSITION>c) Den Stående Gruppe for Hør og Hamp >TABELPOSITION>BILAG IV DEN RÅDGIVENDE KOMITÉ FOR ANIMALSK PRODUKTION 1. REPRÆSENTEREDE INTERESSEGRUPPER (artikel 2) >TABELPOSITION>2. STÅENDE GRUPPER OG DERES SAMMENSÆTNING a) Den Stående Gruppe for Mælk >TABELPOSITION>b) Den Stående Gruppe for Oksekød >TABELPOSITION>c) Den Stående Gruppe for Fåre- og Gedekød >TABELPOSITION>d) Den Stående Gruppe for Svinekød >TABELPOSITION>e) Den Stående Gruppe for Fjerkrækød og Æg >TABELPOSITION>BILAG V DEN RÅDGIVENDE KOMITÉ FOR FRUGT, GRØNTSAGER OG BLOMSTER 1. REPRÆSENTEREDE INTERESSEGRUPPER (artikel 2) >TABELPOSITION>2. STÅENDE GRUPPER OG DERES SAMMENSÆTNING a) Den Stående Gruppe for Friske Frugter og Grøntsager >TABELPOSITION>b) Den Stående Gruppe for Forarbejdede Frugter og Grøntsager >TABELPOSITION>c) Den Stående Gruppe for Blomsterdyrkning og Prydplanter >TABELPOSITION>BILAG VI DEN RÅDGIVENDE KOMITÉ FOR SPECIALAFGRØDER 1. REPRÆSENTEREDE INTERESSEGRUPPER (artikel 2)>TABELPOSITION>2. STÅENDE GRUPPER OG DERES SAMMENSÆTNING a) Den Stående Gruppe for Vin>TABELPOSITION>b) Den Stående Gruppe for Spiritus>TABELPOSITION>c) Den Stående Gruppe for Oliven og Olivenprodukter>TABELPOSITION>d) Den Stående Gruppe for Biavl>TABELPOSITION>e) Den Stående Gruppe for Humle>TABELPOSITION>f) Den Stående Gruppe for Tobak>TABELPOSITION>BILAG VII DEN RÅDGIVENDE KOMITÉ FOR SKOVBRUG, HERUNDER KORKPRODUKTION 1. REPRÆSENTEREDE INTERESSEGRUPPER (artikel 2)>TABELPOSITION>BILAG VIII DEN RÅDGIVENDE KOMITÉ FOR KVALITET OG SUNDHED I LANDBRUGSPRODUKTIONEN 1. REPRÆSENTEREDE INTERESSEGRUPPER (artikel 2)>TABELPOSITION>2. STÅENDE GRUPPER OG DERES SAMMENSÆTNING a) Den Stående Gruppe for Økologisk Landbrug>TABELPOSITION>b) Den Stående Gruppe for Veterinærspørgsmål>TABELPOSITION>c) Den Stående Gruppe for Plantesundhed>TABELPOSITION>d) Den Stående Gruppe for Salgsfremmende foranstaltninger>TABELPOSITION>e) Den Stående Gruppe for Dyrevelfærd>TABELPOSITION>f) Den Stående Gruppe for Frø>TABELPOSITION>g) Den Stående Gruppe for Foder>TABELPOSITION>BILAG IX DEN RÅDGIVENDE KOMITÉ FOR UDVIKLING AF LANDDISTRIKTERNE 1. REPRÆSENTEREDE INTERESSEGRUPPER (artikel 2)>TABELPOSITION>2. STÅENDE GRUPPER OG DERES SAMMENSÆTNING a) Den Stående Gruppe for Kvinder i Landdistrikterne>TABELPOSITION>BILAG X DEN RÅDGIVENDE KOMITÉ FOR LANDBRUG OG MILJØ 1. REPRÆSENTEREDE INTERESSEGRUPPER (artikel 2)>TABELPOSITION>


title: 2010/67/: Kommissionens afgørelse af 5. februar 2010 om oprettelse af et GMES-partnerudvalg

text:
               6.2.2010

               DA

               Den Europæiske Unions Tidende

               L 35/23

         KOMMISSIONENS AFGØRELSE
   af 5. februar 2010
   om oprettelse af et GMES-partnerudvalg
   (2010/67/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde og
   ud fra følgende betragtninger:

               (1)

               Global miljø- og sikkerhedsovervågning (GMES) er et jordobservationsinitiativ, som koordineres af Den Europæiske Union og gennemføres i partnerskab med medlemsstaterne. Målet hermed er at fremme udnyttelsen af det industrielle potentiale i politikkerne for innovation, forskning og teknologisk udvikling inden for jordobservation og at tilvejebringe oplysningstjenester.

               (2)

               For at nå målet for GMES på bæredygtig vis er det nødvendigt at koordinere de forskellige GMES-partneres aktiviteter og udvikle, indføre og drive en tjeneste og en observationskapacitet, der opfylder brugernes krav. I denne forbindelse kan Kommissionen få behov for at konsultere eksperter i et rådgivende organ.

               (3)

               I sin meddelelse »Global miljø- og sikkerhedsovervågning (GMES) — for en sikrere planet« (1) bekendtgjorde Kommissionen oprettelsen af et partnerudvalg, der skal assistere Kommissionen med den overordnede koordinering af GMES.

               (4)

               Det er derfor nødvendigt at nedsætte en ekspertgruppe for GMES og jordobservation og fastlægge dens opgaver og struktur.

               (5)

               Gruppen skal hjælpe til med at sikre koordineringen af alle partneres bidrag til GMES ved bedst mulig anvendelse af eksisterende kapacitet og identificering af mangler, der bør udbedres på EU-plan. Den skal assistere Kommissionen ved overvågningen af den sammenhængende gennemførelse af EU-jordobservationsprogrammet (GMES). Den skal overvåge udviklingen af politikker og muliggøre udvekslingen af god praksis inden for GMES og jordobservation.

               (6)

               Partnerudvalget bør være sammensat af repræsentanter fra medlemsstaterne med kompetence inden for jordobservation, miljø og sikkerhed. Repræsentanterne bør udpeges af de respektive medlemsstaters nationale myndigheder med ansvar for jordobservation.

               (7)

               Der bør fastsættes regler for udvalgsmedlemmernes videregivelse af oplysninger, uden at det i øvrigt påvirker Kommissionens sikkerhedsforskrifter i bilaget til Kommissionens afgørelse 2001/844/EF, EKSF, Euratom (2).

               (8)

               Personoplysninger om udvalgets medlemmer bør behandles i overensstemmelse med Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (3).

               (9)

               Der bør fastsættes bestemmelser for deltagelse af Norge og Schweiz, der er medlemmer af Den Europæiske Rumorganisation, i udvalgets arbejde. Repræsentanter for organisationer, der er involveret i jordobservation, herunder især tidligere medlemmer af GMES-rådet, bør kunne deltage i møderne som observatører.

               (10)

               Der bør fastsættes en gyldighedsperiode for denne afgørelse. Kommissionen vil til sin tid overveje, om det er hensigtsmæssigt at forlænge den —

         VEDTAGET DENNE AFGØRELSE:
   Artikel 1
   GMES-partnerudvalget
   Der oprettes et GMES-partnerudvalg, i det følgende benævnt »udvalget«.
   Artikel 2
   Opgaver
   Udvalget har til opgave:

               1)

               at etablere et samarbejde mellem medlemsstatsorganer og Kommissionen om spørgsmål vedrørende GMES med henblik på at koordinere medlemsstaternes og EU's GMES-aktiviteter, udnytte eksisterende kapacitet bedst muligt og identificere mangler, der bør udbedres på EU-plan.

               2)

               at assistere Kommissionen ved overvågningen af den sammenhængende gennemførelse af EU-jordobservationsprogrammet (GMES), der omfatter midler fra rammeprogrammet for forskning — hvor Kommissionen assisteres af det i henhold til artikel 8 i Rådets beslutning 2006/971/EF (4) nedsatte udvalg — og fra andre EU-finansieringskilder, og som bygger på Den Europæiske Rumorganisations (ESA's) GMES-rumkomponentprogram, hvis gennemførelse overvåges af ESA's programudvalg for rumobservation.

               3)

               at assistere Kommissionen ved forberedelsen af en strategisk gennemførelsesramme for EU-jordobservationsprogrammet (GMES), herunder: i) vejledende årlig og flerårlig planlægning af EU-programaktiviteterne, ii) vejledende implementeringsplaner, iii) vurdering af omkostningerne ved GMES-aktiviteter og udarbejdelse af foreløbig budgetstrategi samt iv) programspecifikation og regler for deltagelse.

               4)

               at foranledige udveksling af erfaring og god praksis inden for GMES og jordobservation.

         Artikel 3
   Høring
   1.   Kommissionen kan høre udvalget om alle spørgsmål vedrørende udvikling og gennemførelse af GMES.
   2.   Udvalgets formand kan råde Kommissionen til at høre udvalget om specifikke spørgsmål.
   Artikel 4
   Sammensætning — udnævnelse
   1.   Udvalget skal bestå af 27 medlemmer.
   2.   Udvalgets medlemmer udnævnes af Kommissionen blandt eksperter med kompetence inden for jordobservation, miljø og sikkerhed.
   Medlemmerne udpeges af medlemsstaternes nationale myndigheder.
   3.   Der udnævnes et tilsvarende antal suppleanter til udvalget på de samme betingelser som for medlemmerne. Et fraværende medlem erstattes automatisk af en suppleant.
   4.   Kommissionen kan opfordre repræsentanter for organisationer, der er involveret i jordobservation, til at deltage i møderne som observatører.
   En repræsentant for Schweiz og en repræsentant for Norge opfordres til at deltage som permanente observatører.
   5.   Udvalgets medlemmer udnævnes som repræsentanter for offentlige myndigheder.
   6.   Udvalgets medlemmer udnævnes for en periode på ét år med mulighed for forlængelse. De varetager deres hverv, indtil de afløses, eller deres mandatperiode udløber.
   7.   Medlemmer, som ikke længere er i stand til at bidrage effektivt til udvalgets arbejde, som træder tilbage, eller som ikke overholder bestemmelserne i traktatens artikel 339, kan blive afløst i den resterende del af deres mandatperiode.
   Artikel 5
   Udvalgets virke
   1.   Udvalgets formandskab varetages af Kommissionen.
   2.   Når der drøftes spørgsmål vedrørende GMES-programmets rumkomponent, bistås Kommissionen af Den Europæiske Rumorganisation.
   Når der drøftes spørgsmål vedrørende GMES-programmets in situ-komponent, bistås Kommissionen af Det Europæiske Miljøagentur.
   3.   Efter aftale med Kommissionen kan der nedsættes underudvalg til at undersøge specifikke spørgsmål på grundlag af et af udvalget fastlagt mandat. Sådanne underudvalg opløses, når de har løst deres opgave.
   4.   Kommissionens repræsentant kan anmode eksperter eller observatører med specifik viden om et emne på dagsordenen om at deltage i udvalgets eller underudvalgets arbejde, hvis dette er hensigtsmæssigt og/eller nødvendigt.
   5.   Oplysninger, som erhverves ved deltagelse i udvalgets eller et underudvalgs arbejde, må ikke videregives, hvis Kommissionen mener, at de vedrører fortrolige emner.
   6.   Udvalget og dets underudvalg mødes almindeligvis i Kommissionens lokaler i overensstemmelse med de procedurer og den tidsplan, der fastsættes af Kommissionen. Sekretariatsopgaverne varetages af Kommissionen. Andre tjenestemænd i Kommissionen med interesse i udvalgets og dets underudvalgs møder kan deltage i disse.
   7.   Udvalget fastsætter selv sin forretningsorden på grundlag af Kommissionens standardforretningsorden.
   8.   Kommissionen kan på internettet offentliggøre alle udvalgets mødereferater, konklusioner, delkonklusioner eller arbejdsdokumenter på originalsproget.
   Artikel 6
   Mødeudgifter
   1.   Kommissionen godtgør rejseudgifter og i givet fald opholdsudgifter for medlemmer, eksperter og observatører i forbindelse med udvalgets arbejde i overensstemmelse med Kommissionens regler for godtgørelser til eksterne eksperter.
   2.   Medlemmer, eksperter og observatører modtager ikke vederlag for det udførte arbejde.
   3.   Mødeudgifter godtgøres inden for rammerne af det årlige budget, der tildeles udvalget af de kompetente tjenestegrene i Kommissionen.
   Artikel 7
   Ikrafttræden og anvendelse
   Denne afgørelse træder i kraft på tredjedagen efter offentliggørelsen i Den Europæiske Unions Tidende.
   Den anvendes indtil den 31. december 2011.

      Udfærdiget i Bruxelles, den 5. februar 2010.

            På Kommissionens vegne

         José Manuel BARROSO

            Formand

      (1)  KOM(2008) 748 endelig.

      (2)  EFT L 317 af 3.12.2001, s. 1.

      (3)  EFT L 8 af 12.1.2001, s. 1.

      (4)  EUT L 400 af 30.12.2006, s. 86.


Avis juridique important

|

31990D0399

KOMMISSIONENS  AFGOERELSE  af 26. juli 1990  om afslutning af antidumpingproceduren vedroerende importen af visse enfasede elektriske motorer, med to hastigheder, med oprindelse i Bulgarien, Rumaenien og Tjekkoslovakiet (90/399/EOEF)

EF-Tidende nr. L 202 af 31/07/1990 s. 0047 - 0050

*****  KOMMISSIONENS  AFGOERELSE  af 26. juli 1990  om afslutning af antidumpingproceduren vedroerende importen af visse enfasede elektriske motorer, med to hastigheder, med oprindelse i Bulgarien, Rumaenien og Tjekkoslovakiet  (90/399/EOEF)  KOMMISSIONEN FOR DE EUROPAEISKE  FAELLESSKABER HAR -  under henvisning til Traktaten om Oprettelse af Det Europaeiske OEkonomiske Faellesskab,  under henvisning til Raadets forordning (EOEF) nr. 2423/88 af 11. juli 1988 om beskyttelse mod dumpingimport eller subsidieret import fra lande, der ikke er medlemmer  af Det Europaeiske OEkonomiske Faellesskab (1), saerlig  artikel 9,  efter konsultation i det raadgivende udvalg, der er nedsat i henhold til forordning (EOEF) nr. 2423/88, og  ud fra foelgende betragtninger:  A. PROCEDURE  (1) Kommissionen modtog i juli 1989 en klage indgivet af Associazione Nazionale Industrie Elettrotechniche ed Elettroniche (ANIE), Italien, Groupement des Industries de Matériel d'Équipement Électrique et de l'Électronique Industrielle Associée (Gimelec), Frankrig og Asociación Nacional de Fabricantes de Bienes de Equipo (SERCOBE) Spanien; disse erhvervsorganisationer repraesenterer hovedparten af produktionen i Faellesskabet af de paagaeldende elektriske motorer.  Klagen indeholdt beviser for, at der fandt dumping sted og forvoldtes skade som foelge heraf, hvilket ansaas for tilstraekkeligt til at begrunde ivaerksaettelsen af en procedure.  Kommissionen offentliggjorde derfor en meddelelse i De Europaeiske Faellesskabers Tidende (2) om indledning af en antidumpingprocedure vedroerende importen til Faellesskabet af visse enfasede elektriske motorer, med to hastigheder, med oprindelse i Bulgarien, Rumaenien og Tjekkoslovakiet, og henhoerende under KN-kode 8501 40 90 og indledte en undersoegelse.  B. VARE  (2) De varer, der paastaas importeret til dumpingpriser, er enfasede vekselstroemsmotorer med to hastigheder, som anvendes ved fremstilling af vaskemaskiner med lav hastighed. Disse elektroniske motorer henhoerer under KN-kode 8501 40 90.  Elektriske motorer af den beskrevne type anvendes kun i vaskemaskiner, der er bestemt for markederne i den sydlige halvdel af Faellesskabet, dvs. Frankrig, Spanien, Italien, Graekenland og Portugal, idet de vaskemaskinemotorer, der fremstilles og anvendes i den nordlige del af Faellesskabet, har andre tekniske specifikationer og henhoerer under andre koder i Den Kombinerede Nomenklatur.  (3) For saa vidt angaar lighedspunkterne mellem de paagaeldende elektriske motorer fremstillet i Faellesskabet og de eksporterede elektriske motorer, som er omfattet af denne procedure, fastslog Kommissionen, at de paagaeldende motorer var ens i henseende til de vaesentlige kendetegn og de havde samme anvendelsesformaal. De beroerte parter fremsatte ingen bemaerkninger hertil i henhold til artikel 2, stk. 12, i forordning (EOEF) nr. 2423/88.  C. EFTERFOELGENDE PROCEDURE  (3) Kommissionen underrettede officielt de eksportoerer og importoerer, som den vidste var beroert af sagen, samt repraesentanterne for eksportlandene og klagerne og gav de direkte beroerte parter lejlighed til at tilkendegive deres mening skriftligt og til at anmode om at blive hoert mundtligt. Nogle af parterne anmodede om at blive hoert af Kommissionen, hvilket blev imoedekommet. Nogle af importoererne tilkendegav deres mening skriftligt.  (5) Kommissionen indhentede og efterproevede alle de oplysninger, som den ansaa for noedvendige med henblik paa at fastlaegge de faktiske forhold, og aflagde kontrolbesoeg hos foelgende selskaber:  - Société Électromécanique du Nivernais (SELNI)  Nevers  Frankrig  - Nuova IB-MEI SpA  Asti  Italien  - Sole SpA  Pordenone  Italien  - IB-MEI  Mostoles  Spanien  (6) Den i artikel 7, stk. 1, litra c), i forordning (EOEF) nr. 2423/88 omhandlede dumpingundersoegelse omfattede perioden fra 1. januar 1989 til 30. september 1989 (undersoegelsesperioden).  D. SKADE  (7) For at fastslaa, om den paastaaende dumpingimport har paafoert den paagaeldende erhvervsgren i Faellesskabet vaesentlig skade, overvejede Kommissionen spoergsmaalet, om den paagaeldende import burde kumuleres.  Efter paa forhaand at have udelukket Bulgarien fra undersoegelsen, fordi der ikke var konstateret nogen eksport fra dette land i 1988 og i undersoegelsesperioden, fastslog Kommissionen, at de importerede varer lignede hinanden, at de var i indbyrdes konkurrence paa markedet i Faellesskabet, og at de var beregnet for de samme kunder, og den konkluderede paa dette grundlag, at importen fra de paagaeldende lande burde kumuleres.  Med henblik paa at vurdere den paagaeldende faellesskabserhvervsgrens situation tog Kommissionen foelgende i betragtning:  a) Importens omfang og markedsandel og importpriser  Omfang og markedsandel  (8) Importen til Faellesskabet af de af undersoegelsen omfattede elektriske motorer med oprindelse i Rumaenien og Tjekkoslovakiet steg fra 984 086 enheder i 1986 til 1 084 523 enheder i 1988, svarende til en foroegelse paa 10,2 %.  I undersoegelsesperioden naaede den paagaeldende import op paa 745 365 enheder. Beregnet for hele 1989 ved ekstrapolation udviste importen en nedgang paa 8,3 %.  (9) Set i forhold til forbruget i Faellesskabet, som steg fra 3 703 871 enheder i 1986 til 4 206 932 enheder i 1988, svarende til en foroegelse paa 13,6 %, faldt markedsandelen for importerede motorer fra Rumaenien og Tjekkoslovakiet fra 26,6 % til 25,7 %.  I loebet af undersoegelsesperioden faldt markedsandelen for den paagaeldende import yderligere, nemlig til 23,9 %, og forbruget i Faellesskabet faldt i 1989 med 0,6 % i forhold til forbruget i 1988.  Priser  (10) Af de oplysninger, Kommissionen er i besiddelse af, fremgaar det, at der har vaeret tale om underbud paa de to vigtigste importmarkeder for de paagaeldende varer, nemlig det italienske og det spanske.  Paa det italienske marked konstateredes der underbud fra den rumaenske eksportoer paa mellem 3 og 26 % og for den tjekkoslovakiske eksportoer mellem 5 og 26 %.  Paa det spanske marked laa de konstaterede underbud for den tjekkoslovakiske eksportoer paa mellem 4 og 18 %. Der eksporteredes ikke rumaenske motorer til dette marked i undersoegelsesperioden.  b) Faellesskabserhvervsgrenens situation  Kommissionen undersoegte, om den paastaaede dumpingimport havde haft vaesentlig indflydelse paa den paagaeldende faellesskabserhvervsgrens situation.  Produktion i Faellesskabet  (11) Mellem 1986 og 1988 steg produktionen i Faellesskabet med 19,6 %, nemlig fra 2 737 574 enheder til 3 275 226 enheder, medens forbruget i Faellesskabet kun steg med 13 %.  I undersoegelsesperioden naaede produktionen i Faellesskabet op paa 2 484 652 enheder; beregnes produktionen for hele 1989 ved ekstrapolation af dette tal, konstateres der en svag stigning paa 1 % mod en nedgang i forbruget i Faellesskabet paa 0,6 %.  Udnyttelse af produktionskapaciteten  (12) Udnyttelsen af produktionskapaciteten, som oegedes fra 69 % i 1986 til 76,7 % i 1988, faldt betydeligt i undersoegelsesperioden (71,7 %); faellesskabsproducenterne oegede deres produktionskapacitet i 1988 og i undersoegelsesperioden.  Faellesskabsproducenternes salg og markedsandel i Faellesskabet  (13) Det konstateredes, at de paagaeldende faellesskabsproducenters salg steg med 14,8 % i perioden fra 1986 til 1988, nemlig fra 2 719 785 enheder til 3 122 409 enheder. I undersoegelsesperioden naaede salget op paa 2 373 048 enheder, og ekstrapoleres dette tal til hele 1989, var der tale om en salgsfremgang paa 1,3 %. (14) Ovennaevnte salg i Faellesskabet svarer til en markedsandel, der oegedes fra 73,4 % i 1986 til 74,6 % i 1988 og 76 % i undersoegelsesperioden.  Salgspris og fortjeneste  (15) Faellesskabsproducenternes salgspriser steg betydeligt i den periode, der er omfattet af undersoegelsen. Nogle faellesskabsproducenter gjorde imidlertid gaeldende, at de som foelge af konkurrence fra den paastaaede dumpingimport hindredes i at haeve deres priser i takt med stigningen i produktionsomkostningerne.  (16) Kommissionen fastslog i den forbindelse, at der syntes at have vaeret en generel tendens til en vis forringelse af faellesskabsproducenternes finansielle situation i loebet af undersoegelsesperioden set i forhold til de foregaaende aar, men det var ikke muligt for Kommissionen at efterproeve, om en saadan udvikling faktisk havde fundet sted, for saa vidt som to virksomheder, der tegner sig for naesten halvdelen af produktionen i Faellesskabet i undersoegelsesperioden, ikke har indgivet oplysninger om deres finansielle situation de foregaaende aar.  Under alle omstaendigheder opnaaede to producenter fortjeneste. Den ene er en producent af elektriske motorer, som er integreret i en koncern, der fremstiller vaskemaskiner, medens den anden er en uafhaengig producent, dvs. ikke forbundet med en producent af vaskemaskiner. Blandt de producenter i Faellesskabet, der har lidt tab, er den ene en integreret producent og den anden den uafhaengige producents datterselskab.  Kommissionen konstaterede i den forbindelse, at den integrerede producents tab snarere var en foelge af en paagaeldende koncerns indkoebspolitik end virkningerne af priserne paa de paastaaede dumpingvarer. Hvad angaar den uafhaengige producents datterselskab, kunne det, da der ikke forelaa oplysninger om selskabets finansielle situation de foregaaende aar, ikke paavises, at de i undersoegelsesperioden konstaterede tab var foraarsaget af den paagaeldende import.  Konklusioner vedroerende spoergsmaalet om skade  (17) Det fremgaar af ovenstaaende oplysninger, at stigningen i importen af motorer med oprindelse i Rumaenien og Tjekkoslovakiet var mindre end stigningen i forbruget i Faellesskabet. Nedgangen i naevnte import var saerlig udtalt i undersoegelsesperioden, hvor der var tale om et fald paa 8 %, medens forbruget i Faellesskabet stort set var uaendret. Paa denne baggrund faldt den paagaeldende imports andel af markedet med naesten 3 % i forhold til 1986.  Faellesskabsproducenterne var derimod i stand til at oege deres produktion og salg i et omfang, der var stoerre end stigningen i forbruget i Faellesskabet, og de oegede saaledes deres markedsandel. Naar der derimod er konstateret en mindre nedgang i faellesskabsproducenternes kapacitetsudnyttelse i undersoegelsesperioden, skyldes dette en foroegelse af produktionskapaciteten i 1988 og i loebet af undersoegelsesperioden, som ikke var proportional med udviklingen i forbruget i Faellesskabet.  Hvad angaar salgspriserne kunne producenterne foretage en betydelig forhoejelse paa trods af de konstaterede underbud. Argumentet om, at disse forhoejelser ikke var tilstraekkelige, kunne ikke efterproeves i noedvendigt omfang og forekom ikke relevant, for saa vidt som priserne for to af de paagaeldende producenters vedkommende dikteredes af moderselskaberne, som fremstillede vaskemaskiner.  Selv om der saaledes nok synes at have vaeret tale om en vis forringelse af de finansielle resultater i loebet af undersoegelsesperioden, finder Kommissionen ikke grundlag for, at denne udvikling tilskrives den paagaeldende import.  Kommissionen maa under disse omstaendigheder drage den konklusion, at importen af elektriske motorer med oprindelse i Rumaenien og Tjekkoslovakiet ikke har paafoert den paagaeldende erhvervsgren i Faellesskabet vaesentlig skade.  E. TRUSSEL OM SKADE  (18) Det er gjort gaeldende, at der foreligger en saerlig situation paa det spanske marked, fordi de spanske toldsatser er hoejere end satserne i Den Faelles Toldtarif, og der foreligger kvantitative restriktioner, som omfatter de motortyper, der er omfattet af denne procedure; indfoeres der ikke antidumpingforanstaltninger, vil der derfor blive forvoldt vaesentlig skade i dette land, naar naevnte beskyttelsesforanstaltninger ophaeves i 1992.  Selv om Kommissionen ikke finder denne argumentation relevant, for saa vidt som naevnte told og kvantitative restriktioner ikke er indfoert for at afhjaelpe en situation med dumping, vurderede den de fremfoerte argumenter paa baggrund af artikel 4, stk. 3, i forordning (EOEF) nr. 2423/88. Det fastsaettes heri, at for at fastslaa, om der foreligger trussel om skade, kan der tages hensyn til saadanne faktorer som stigningen i den paagaeldende eksport til Faellesskabet og oprindelseslandets eksportpotentiel. Kommissionen konstaterede i den forbindelse, dels at Rumaenien ikke havde eksporteret den paagaeldende vare til Spanien i 1988 og 1989, og at eksporten fra Tjekkoslovakiet var faldet betydeligt i loebet af undersoegelsesperioden, dels at der ikke var fremlagt beviser for, at den tjekkoslovakiske eksportoers eksportkapacitet sandsynligvis ville blive foroeget i naer fremtid. Den tjekkoslovakiske eksportoer havde tvaertimod skriftligt ladet forstaa, at han paaregnede en nedgang i produktion og produktionskapacitet. Kommissionen finder, at betingelserne for, at der foreligger en trussel om skade for specielt det spanske marked, saaledes ikke er opfyldt.  F. DUMPING  (19) Paa baggrund af ovenstaaende konklusioner, ifoelge hvilke der ikke er forvoldt skade og ikke foreligger trussel om skade, fandt Kommissionen det ikke paakraevet at fortsaette dumpingundersoegelsen vedroerende importen af elektriske motorer med oprindelse i Rumaenien og Tjekkoslovakiet.  G. AFSLUTNING AF ANTIDUMPINGPROCEDUREN  (20) Antidumpingproceduren boer under disse omstaendigheder afsluttes, uden at der indfoeres beskyttelsesforanstaltninger.  (21) Der blev ikke gjort indsigelse mod denne konklusion i Antidumpingudvalget.  (22) Klagerne er underrettet om de vigtigste kendsgerninger og betragtninger, paa grundlag af hvilke Kommissionen har besluttet at afslutte proceduren -  TRUFFET FOELGENDE AFGOERELSE:  Eneste artikel  Antidumpingproceduren vedroerende importen af visse enfasede elektriske motorer, med to hastigheder, med oprindelse i Bulgarien, Rumaenien og Tjekkoslovakiet, og henhoerende under KN-kode 8501 40 90, afsluttes.  Udfaerdiget i Bruxelles, den 26. juli 1990.  Paa Kommissionens vegne  Frans ANDRIESSEN  Naestformand  (1) EFT nr. L 209 af 2. 8. 1988, s. 1.  (2) EFT nr. C 286 af 14. 11. 1989, s. 11.


title: Europa-Parlamentets afgørelse (EU) 2016/1510 af 28. april 2016 om decharge for gennemførelsen af budgettet for Det Europæiske Center for Forebyggelse af og Kontrol med Sygdomme for regnskabsåret 2014

text:
               14.9.2016

               DA

               Den Europæiske Unions Tidende

               L 246/223

         EUROPA-PARLAMENTETS AFGØRELSE (EU) 2016/1510
   af 28. april 2016
   om decharge for gennemførelsen af budgettet for Det Europæiske Center for Forebyggelse af og Kontrol med Sygdomme for regnskabsåret 2014
   EUROPA-PARLAMENTET,

               —

               der henviser til det endelige årsregnskab for Det Europæiske Center for Forebyggelse af og Kontrol med Sygdomme for regnskabsåret 2014,

               —

               der henviser til Revisionsrettens beretning om årsregnskabet for Det Europæiske Center for Forebyggelse af og Kontrol med Sygdomme for regnskabsåret 2014 med centrets svar (1),

               —

               der henviser til Revisionsrettens erklæring (2) for regnskabsåret 2014 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

               —

               der henviser til Rådets henstilling af 12. februar 2016 om decharge til centret for gennemførelsen af budgettet for regnskabsåret 2014 (05584/2016 — C8-0075/2016),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Europa-Parlamentets og Rådets forordning (EF) nr. 851/2004 af 21. april 2004 om oprettelse af et europæisk center for forebyggelse af og kontrol med sygdomme (4), særlig artikel 23,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5),

               —

               der henviser til Kommissionens delegerede forordning (EU) nr. 1271/2013 af 30. september 2013 om rammefinansforordningen for de organer, der er omhandlet i artikel 208 i Europa-Parlamentets og Rådets forordning (EU, Euratom) nr. 966/2012 (6), særlig artikel 108,

               —

               der henviser til forretningsordenens artikel 94 og bilag V,

               —

               der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A8-0103/2016),

               1.

               meddeler direktøren for Det Europæiske Center for Forebyggelse af og Kontrol med Sygdomme decharge for gennemførelsen af centrets budget for regnskabsåret 2014;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til direktøren for Det Europæiske Center for Forebyggelse af og Kontrol med Sygdomme, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT C 409 af 9.12.2015, s. 122.

      (2)  Se fodnote 1.

      (3)  EUT L 298 af 26.10.2012, s. 1.

      (4)  EUT L 142 af 30.4.2004, s. 1.

      (5)  EFT L 357 af 31.12.2002, s. 72.

      (6)  EUT L 328 af 7.12.2013, s. 42.


title: Rådets afgørelse 2014/801/FUSP af 17. november 2014 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed

text:
               18.11.2014

               DA

               Den Europæiske Unions Tidende

               L 331/26

         RÅDETS AFGØRELSE 2014/801/FUSP
   af 17. november 2014
   om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Rådet vedtog den 17. marts 2014 afgørelse 2014/145/FUSP (1).

               (2)

               Oplysningerne vedrørende en person, der er opført på listen i henhold til afgørelse 2014/145/FUSP, bør ændres.

               (3)

               Bilaget til afgørelse 2014/145/FUSP bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   Bilaget til afgørelse 2014/145/FUSP ændres herved som anført i bilaget til nærværende afgørelse.
   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Bruxelles, den 17. november 2014.

            På Rådets vegne

         F. MOGHERINI

            Formand

      (1)  Rådets afgørelse 2014/145/FUSP af 17. marts 2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT L 78 af 17.3.2014, s. 16).

      BILAG
      Oplysningerne om følgende person i bilaget til afgørelse 2014/145/FUSP affattes således:

                  Navn

                  Identificerende oplysninger

                  Begrundelse

                  Dato for opførelse på listen

                  Vladimir Volfovich ZHIRINOVSKY
                  Владимир Вольфович Жириновский

                  Født den 25.4.1946 i Almaty (tidligere også benævnt Alma-Ata), Kasakhstan.

                  Medlem af Statsdumaens Råd, leder af LDPR-partiet. Han støttede aktivt anvendelsen af russiske væbnede styrker i Ukraine og annekteringen af Krim. Han har aktivt opfordret til opsplitning af Ukraine. Han underskrev, på vegne af LDPR-partiet, en aftale med den såkaldte »Folkerepublik Donetsk«

                  12.9.2014